stanford-oval/wikipedia huggingface dataset:
Iso Sorvanlampi (Kouvola)
Maantietoa

Lampi on 420 metriä pitkä, 250 metriä leveä, ja sen pinta-ala on 7,2 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 100,5 metriä mpy.
John Langdon-Davies

John Langdon-Davies vuonna 1940.
John Eric Langdon-Davies (18. maaliskuuta 1897 Eshowe, Etelä-Afrikka  – 5. joulukuuta 1971 Shoreham, Kent, Yhdistynyt kuningaskunta) oli brittiläinen kirjailija ja toimittaja, Plan-järjestön perustaja ja pasifisti.
John Langdon-Davies syntyi Etelä-Afrikassa ja muutti kuusivuotiaana Britanniaan. Hän aloitti kirjailijanuransa vuonna 1917. Tuolloin hänet kutsuttiin myös sotapalvelukseen, mutta hän kieltäytyi aseista ja sai lyhyen vankilatuomion.
Langdon-Davies muistetaan erityisesti Espanjan sisällissodan ja talvisodan kirjeenvaihtajana. Hänen talvisotakirjansa Hyökkäys lumessa vuodelta 1941 suomennettiin vuonna 2014.
Langdon-Daviesin aloitteesta ensimmäiset Planin kummit alkoivat tukea Espanjan sisällissodassa orvoksi jääneitä lapsia vuonna 1937.
Teoksia

The Dream Splendid (1917)
Militarism in Education (1919)
Man on Mountain (1922)
The New Age of Faith (1925)
A Short History of Women (1927)
The Future of Nakedness (1928)
Dancing Catalans (1929)
Man and his Universe (1930)
Science and Common Sense (1931)
Inside the atom (1933)
Radio: The Story of the Capture and Use of Radio Waves (1935)
Then a Soldier (1934)
A Short History of the Future (1936)
Behind the Spanish Barricades (1936)
The Spanish Church and Politics (1937)
The Case for the Government (1938)
Air Raid (1938)
Parachutes over Britain (1940)
Fifth Column (1940)
Finland. The First Total War (1940)
Nerves versus Nazis (1940)
Invasion in the Snow (1941)
The Home Guard Training Manual (1940)
Home Guard Warfare (1941)
The Home Guard Fieldcraft Manual (1942)
A Trifling Reminiscence from less troubled Times (1941)
How to Stalk. A Practical Manual for Home Guards (1941)
American Close-Up (1943)
Life Blood (1945)
British Achievement in the Art of Healing (1946)
Conquer Fear (1948)
Russia Puts the Clock Back (johdanto Henry Hallett Dale) (1949)
NPL: Jubilee Book of the National Physical Laboratory (1951)
Westminster Hospital (1952)
Gatherings from Catalonia (1953)
Sex, Sin and Sanctity (1954)
The Ethics of Atomic Research (1954)
The Unknown, Is It Nearer? (E.J. Dingwallin kanssa) (1956)
Seeds of Life (1957)
Man, The Known and the Unknown (1960)
The Cato Street Conspiracy (nimellä John Stanhope) (1962)
Carlos, the Bewitched (nimellä John Nada) (1962)
The Facts of Sex (1969)
Spain (1971)
Kirjallisuutta

Hällsten, Annika: Brittisk pacifist i finska vinterkriget. Hufvudstadsbladet, 9.3.2014, s. 28–29.
I’m Not Justin Bieber Bitch

| ”I'm not Justin Bieber Bitch” Günther |
| --- | --- | --- |

Singlen tiedot
 Julkaistu: 27. marraskuuta 2013
 Tuottaja(t): Petter Tillberg
 Tyylilaji: house, dance
 Kesto: 03.54
 Levy-yhtiö: Stockhouse
Güntherin muut singlet
| ”Pussycat” 2011 | ”I'm Not Justin Bieber Bitch” 2013 |   |
I'm Not Justin Bieber Bitch on ruotsalaisartisti Güntherin kappale. Sen julkaisi Stockhouse Records artistin yhdeksäntenä singlenä 27. marraskuuta 2013. Sen tuottajana toimi Petter Tillberg. Kappaleen julkaisun myötä artisti itse on kertonut Aftonbladetin haastattelussa vaihtaneensa myös tyylisuuntaansa. Kappaleeseen liittyvä musiikkivideo julkaistiin videopalvelu YouTubessa 25. helmikuuta 2014.
Kappalelista

I'm Not Justin Bieber B**ch – 3.54
Jitka Koželuhová

Jitka Koželuhová (s. 19. marraskuuta 1966 Praha) on tšekkiläinen säveltäjä, pianisti, laulaja, musiikkipedagogi ja kuoromestari.
Koželuhová opiskeli aluksi pianonsoittoa, laulua ja sävellystä Ilja Hurníkin johdolla Prahan konservatoriossa vuosina 1981–1990. Hän jatkoi sävellysopintojaan Prahan esittävien taiteiden akatemiassa Petr Ebenin (1990–1994) ja Svatopluk Havelkan (1994–1995) johdolla. Hän sai teoksillaan useita palkintoja säveltäjien Generation-kilpailussa vuonna 1992. Hänestä tuli nykymusiikkiyhdistys Přítomnostin jäsen vuonna 1995 ja Stuttgartin Kristiyhteisön kirkkomusiikkijohtaja vuonna 2002. Hän on säveltänyt Kristiyhteisölle lukuisia kuoro- ja soitinteoksia. Hänen sävellyksiään valittiin myös käytettäviksi ekumeenisena palvelumusiikkina Dresdenin katolisilla päivillä vuonna 1994.
Koželuhová on ollut vuodesta 2015 Tšekin säveltäjäliiton jäsen. Hän on esiintynyt säännöllisesti laulusolistina ja pianomusiikin konserteissa. Tšekin radio on levyttänyt hänen musiikkiaan. Koželuhová on järjestänyt vuodesta 1998 musiikillis-fenomenologisia Conscious Singing -yleisökursseja. Hän on toiminut Slovakian Sophian koulun vakituisena opettajana ja vierailevana vanhempana luennoitsijana Stuttgartin Steiner-opettajien vapaassa yliopistossa.
Jitex BK

Seuran logo
Jitex BK on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.
Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut myös Ruotsin cupin kolmesti vuosina 1981, 1982 ja 1984. Menestysvuosien jälkeen seura joutui taloudellisiin vaikeuksiin ja putosi lopulta pääsarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi pääsarjatasolle kaudeksi 2010.
Jerónimo Tomás Abreu Herrera

Vaakuna.
Jerónimo Tomás Abreu Herrera (30. syyskuuta 1930 Jarabacoa – 27. kesäkuuta 2012) oli Dominikaanisesta tasavallasta kotoisin ollut roomalaiskatolinen piispa. Hänet vihittiin papiksi 29. kesäkuuta 1955 ja nimitettiin Mao-Monte Cristin hiippakunnan johtoon 16. tammikuuta 1978. Piispaksi vihkiminen seurasi 4. maaliskuuta. Pääkonsekraattorina toimi Octavio Antonio Beras Rojas, jota avustivat Roque Antonio Adames Rodríguez ja Juan Antonio Flores Santana.
Abreu Herrera jäi eläkkeelle 24. toukokuuta 2006.
Jefferson Davisin piirikunta (Louisiana)

Jefferson Davisin piirikunta (engl. Jefferson Davis Parish, ransk. Paroisse de Jefferson Davis) on Yhdysvaltojen Louisianan osavaltiossa sijaitseva piirikunta. Sen väkiluku oli 31 477 vuonna 2017 ja sen pinta-ala on 1 707 neliökilometriä. Piirikunnan hallintokeskus Jennings on myös sen suurin kaupunki.
Väestö

Piirikunnan asukkaista 78,5 prosenttia on valkoisia, 16,5 prosenttia mustia ja 2,16 prosenttia latinalaisamerikkalaisia. 8,66 prosenttia puhuu muita kieliä kuin englantia. 99 prosenttia asukkaista on Yhdysvaltain kansalaisia. Piirikunnan väestön keski-ikä on 38 vuotta.
Kuvia piirikunnasta

Eltonin metodistikirkko Eltonin kaupungissa.
Ilmakuva Jenningsistä.
Aiheesta muualla

Kuvia tai muita tiedostoja aiheesta Jefferson Davisin piirikunta (Louisiana) Wikimedia Commonsissa
Jerónimo de Sousa

Jerónimo de Sousa
Jerónimo de Sousa (s. 13. huhtikuuta 1947) on portugalilainen poliitikko. Hän on toiminut vuodesta 2004 Portugalin kommunistisen puolueen pääsihteerinä, jona häntä edelsi Carlos Carvalhas.
Sousa syntyi Louresissa. Hänet valittiin parlamenttiin jo ensimmäisillä vapailla vaaleilla neilikkavallankumouksen jälkeen 1970-luvulla. Hänet valittiin toistuvasti uudelleen, kunnes hän jätti parlamentin vuonna 1993 vain palatakseen jälleen 2002.
Jerónimo de Sousa oli kommunistien presidenttiehdokkaana vuoden 2006 vaaleissa, joissa hänelle antoi tukensa myös Ekologinen puolue Vihreät (Partido Ecologista "Os Verdes").
Japanin erityiskaupungit

(Väripalloa napsauttamalla pääsee kaupungin artikkeliin)

      ― Virallinen suurkaupunki

      ― Ydinkaupunki

      ― Erityiskaupunki
Japanin erityiskaupungit (jap. 特例市, Tokureishi) on Japanin paikallishallintolaissa (jap. 地方自治法, Chihō jichihō, luvun 252 pykälä 26-3) määritelty suurkaupunkien luokka. Erityiskaupunkijärjestelmä on virallisten suurkaupunkien ja ydinkaupunkien alapuolella; lain mukaan erityiskaupungin väkiluvun tulee olla vähintään 200 000. Erityiskaupunkiluokittelu aloitettiin vuonna 2000, ja ensimmäiset kymmenen kaupunkia saivat nimityksen saman vuoden marraskuussa. Luokka on kolmesta suurkaupunkiluokasta nuorin: virallisten suurkaupunkien järjestelmä aloitettiin jo 1950-luvulla ja ydinkaupunkiluokka perustettiin vuonna 1995.
Erityiskaupungeille myönnetään osa ydinkaupungeille myönnetyistä valtaoikeuksista. Esimerkiksi ympäristöä ja kaupunkisuunnittelua koskevissa kysymyksissä erityis- ja ydinkaupungeilla on samantyyppiset valtaoikeudet. Koska epävirallisesti myös kaupungin työpaikkaomavaraisuutta ja siten talouspohjaa pidetään yhtenä erityiskaupunkinimityksen kriteerinä, kaikki 200 000 asukkaan rajan ylittäneet kaupungit eivät ole hakeneet nimitystä. Osa erityiskaupungeiksi valituista paikkakunnista on myöhemmin nimitetty ydinkaupungeiksi. Ydin- ja erityiskaupunkiluokittelu tarkoitettiin alun perin myös keinoksi houkutella pienempiä kaupunkeja yhdistymään ja muodostamaan suuria yksiköitä, sillä 1990-luvun talousvaikeuksien myötä Japanin hallitus otti tavoitteekseen kuntien määrän voimakkaan vähentämisen. Kuntaliitoksista ja niiden mahdollistamista suurkaupunkinimityksistä onkin tullut keino nousta ylöspäin kansallisessa kuntahierarkiassa ja hyötyä korkean aseman tuomista eduista. Vuonna 2011 erityiskaupunkeja oli yhteensä jo 40, ja monet uusimmista erityiskaupungeista saavuttivat asemansa kuntaliitosten kautta.
Erityiskaupunkijärjestelmä lakkautettiin virallisesti vuonna 2015 ja monet erityiskaupungeista on nimitetty ydinkaupungeiksi, mutta jäljellä olevat erityiskaupungit säilyttävät asemansa ”järjestelmän voimassaolon aikaisina erityiskaupunkeina” (jap. 施行時特例市, shikōji tokureishi).
Luettelo erityiskaupungeista

| Alue | Prefektuuri | Kaupunki | Nimitetty | Huomautuksia |
| --- | --- | --- | --- | --- |
Hokkaidō: Ei erityiskaupunkeja
Tōhoku: Ei erityiskaupunkeja
| Kantō | Ibarakin prefektuuri |  Tsukuba | 1.4.2007 |  |
| Kantō | Gunman prefektuuri |  Isesaki | 1.4.2007 |  |
| Kantō | Gunman prefektuuri |  Ōta | 1.4.2007 |  |
| Kantō | Saitaman prefektuuri |  Tokorozawa | 1.4.2002 |  |
| Kantō | Saitaman prefektuuri |  Sōka | 1.4.2004 |  |
| Kantō | Saitaman prefektuuri |  Kasukabe | 1.4.2008 |  |
| Kantō | Saitaman prefektuuri |  Kumagaya | 1.4.2009 |  |
| Kantō | Kanagawan prefektuuri |  Odawara | 1.11.2000 |  |
| Kantō | Kanagawan prefektuuri |  Yamato | 1.11.2000 |  |
| Kantō | Kanagawan prefektuuri |  Hiratsuka | 1.4.2001 |  |
| Kantō | Kanagawan prefektuuri |  Atsugi | 1.4.2002 |  |
| Kantō | Kanagawan prefektuuri |  Chigasaki | 1.4.2003 |  |
| Chūbu | Niigatan prefektuuri |  Nagaoka | 1.4.2007 |  |
| Chūbu | Niigatan prefektuuri |  Jōetsu | 1.4.2007 |  |
| Chūbu | Naganon prefektuuri |  Matsumoto | 1.11.2000 |  |
| Chūbu | Shizuokan prefektuuri |  Numazu | 1.11.2000 |  |
| Chūbu | Shizuokan prefektuuri |  Fuji | 1.4.2001 |  |
| Chūbu | Aichin prefektuuri |  Kasugai | 1.4.2001 |  |
| Chūbu | Aichin prefektuuri |  Ichinomiya | 1.4.2002 |  |
| Chūbu | Mien prefektuuri |  Yokkaichi | 1.11.2000 |  |
| Kansai | Osakan prefektuuri |  Ibaraki | 1.4.2001 |  |
| Kansai | Osakan prefektuuri |  Kishiwada | 1.4.2002 |  |
| Kansai | Hyōgon prefektuuri |  Kakogawa | 1.4.2002 |  |
| Kansai | Hyōgon prefektuuri |  Takarazuka | 1.4.2003 |  |
Chūgoku: Ei erityiskaupunkeja
Shikoku: Ei erityiskaupunkeja
| Kyūshū | Sagan prefektuuri |  Saga | 1.4.2014 | Prefektuurin pääkaupunki |
Entiset erityiskaupungit

| Prefektuuri | Kaupunki | Nimitetty | Asema muuttunut |
| --- | --- | --- | --- |
| Shizuokan prefektuuri |  Shimizu | 1.4.2001 | Liitetty Shizuokaan 1.4.2003 |
| Hokkaidō |  Hakodate | 1.11.2000 | Ydinkaupungiksi 1.10.2005 |
| Yamaguchin prefektuuri |  Shimonoseki | 1.4.2002 | Ydinkaupungiksi 1.10.2005 |
| Iwaten prefektuuri |  Morioka | 1.11.2000 | Ydinkaupungiksi 1.4.2008 |
| Fukuokan prefektuuri |  Kurume | 1.4.2001 | Ydinkaupungiksi 1.4.2008 |
| Gunman prefektuuri |  Maebashi | 1.4.2001 | Ydinkaupungiksi 1.4.2009 |
| Shigan prefektuuri |  Ōtsu | 1.4.2001 | Ydinkaupungiksi 1.4.2009 |
| Hyōgon prefektuuri |  Amagasaki | 1.4.2001 | Ydinkaupungiksi 1.4.2009 |
| Gunman prefektuuri |  Takasaki | 1.4.2001 | Ydinkaupungiksi 1.4.2011 |
| Osakan prefektuuri |  Toyonaka | 1.4.2001 | Ydinkaupungiksi 1.4.2012 |
| Osakan prefektuuri |  Hirakata | 1.4.2001 | Ydinkaupungiksi 1.4.2014 |
| Saitaman prefektuuri |  Koshigaya | 1.4.2003 | Ydinkaupungiksi 1.4.2015 |
| Hiroshiman prefektuuri |  Kure | 1.11.2000 | Ydinkaupungiksi 1.4.2016 |
| Nagasakin prefektuuri |  Sasebo | 1.4.2001 | Ydinkaupungiksi 1.4.2016 |
| Aomorin prefektuuri |  Hachinohe | 1.4.2001 | Ydinkaupungiksi 1.1.2017 |
| Saitaman prefektuuri |  Kawaguchi | 1.4.2001 | Ydinkaupungiksi 1.4.2018 |
| Osakan prefektuuri |  Yao | 1.4.2001 | Ydinkaupungiksi 1.4.2018 |
| Hyōgon prefektuuri |  Akashi | 1.4.2002 | Ydinkaupungiksi 1.4.2018 |
| Tottorin prefektuuri |  Tottori | 1.10.2005 | Ydinkaupungiksi 1.4.2018 |
| Shimanen prefektuuri |  Matsue | 1.4.2012 | Ydinkaupungiksi 1.4.2018 |
| Yamagatan prefektuuri |  Yamagata | 1.4.2001 | Ydinkaupungiksi 1.4.2019 |
| Fukuin prefektuuri |  Fukui | 1.11.2000 | Ydinkaupungiksi 1.4.2019 |
| Yamanashin prefektuuri |  Kōfu | 1.11.2000 | Ydinkaupungiksi 1.4.2019 |
| Osakan prefektuuri |  Neyagawa | 1.4.2001 | Ydinkaupungiksi 1.4.2019 |
| Ibarakin prefektuuri |  Mito | 1.4.2001 | Ydinkaupungiksi 1.4.2020 |
| Osakan prefektuuri |  Suita | 1.4.2001 | Ydinkaupungiksi 1.4.2020 |
Aiheesta muualla

中核市・特例市 (japaniksi)
The Large City System of Japan (Arkistoitu – Internet Archive) Papers on the Local Governance System and its Implementation in Selected Fields in Japan No. 20 (englanniksi)
Jerzy Żurawlew

Jerzy Żurawlew vuonna 1950.
Jerzy Żurawlew (25. joulukuuta 1886 Rostov-na-Donu – 3. lokakuuta 1980 Varsova) oli puolalainen pianisti ja musiikkipedagogi.
Żurawlew opiskeli vuosina 1907–1913 Varsovan musiikki-instituutissa Aleksander Michałowskin johdolla. Hän debytoi vuonna 1910 Varsovassa Franz Lisztin ensimmäisen pianokonserton esityksellä ja esiintyi myös Józef Śmidowiczin kanssa pianoduona. Ensimmäisen maailmansodan aikana Żurawlew oli Valko-Venäjällä, jossa perusti vuonna 1916 musiikkiopiston Minskiin. Hän teki 1910-luvulta 1970-luvulle tauoin opetustyötä entisessä opinahjossaan Varsovassa ja opetti siten useita pianistisukupolvia. Żurawlew perusti kansainvälisen Frédéric Chopin -pianokilpailun, joka järjestettiin ensimmäisen kerran Varsovassa vuonna 1927. Hän toimi tuomariston jäsenenä seitsemässä ensimmäisessä Chopin-pianokilpailussa ja oli mukana tapahtuman organisointityössä loppuelämänsä ajan. Hän sai useita palkintoja ja tunnustuksia, kuten Kunnialegioonan merkin (1935) ja Polonia Restituta -ritarikunnan komentajanristin (1955).
Żurawlew teki 1950–1960-luvuilla levytyksiä Frédéric Chopinin teoksista.
Jairo dos Santos

| Mitalit | Mitalit | Mitalit |  |
| --- | --- | --- | --- |
|  Vampeta vuonna 2012  |  Vampeta vuonna 2012  |  Vampeta vuonna 2012  |  |
Maa:  Italia
Miesten futsal
| MM-kilpailut  | MM-kilpailut  | MM-kilpailut  |  |
|  Pronssia | Thaimaa 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Belgia 2014 |  |  |
|  Pronssia | Kroatia 2012 |  |  |
Jairo Manoel dos Santos (taiteilijanimeltään Vampeta, s. 18. heinäkuuta 1984 Maringá, Brasilia) on brasilialaissyntyinen italialainen futsalpelaaja. Pelipaikaltaan 180-senttinen ja 79-kiloinen Vampeta on laitapelaaja eli ala.
Vampeta on kuulunut vuodesta 2008 Italian futsalmaajoukkueeseen. Vuonna 2012 hän saavutti MM-pronssia tehden turnauksessa yhden maalin. EM-kilpailuista Vampetalla on kultaa vuodelta 2014 ja pronssia vuodelta 2012.
Vampeta siirtyi kotimaastaan Brasiliasta italialaiseen Luparenseen vuonna 2004. Hän edusti seuraa vuoteen 2012 asti voittaen liigamestaruuden neljästi. Vuodesta 2014 asti Vampeta on pelannut italialaisessa Kaos-futsalseurassa.
Jalkapallon Maakuntasarjan kausi 1937

| Maakuntasarjan kausi 1937 |
| --- | --- |
Nousseet joukkueet:  P-Iirot ja YVPS
Yleisökeskiarvo:  220
Ylempi sarjataso:  Itä-Länsi-sarja
  ← 1936 :  1938 → 
Jalkapallon maakuntasarja vuonna 1937 pelattiin kahdessa maantieteellisesti jaetussa lohkossa, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Ylä-Vuoksen Palloseura ja länsilohkon Rauman Pallo-Iirot. Lohkovoittajat nousivat seuraavan kauden Itä-Länsi-sarjan vastaaviin lohkoihin . SPL:n edustajakokous päätyi lopulta Itä-Länsi-sarjan laajentamisen, ja mm. keväällä 1938 pelattiin lisää karsintapelejä. Muut nousijat kauden 1938 Itä-Länsi-sarjaan olivat EIF, GBK, Haka, JoPS, SiU, SoPa, SoPS, VIlves, ÅIFK. YVP sai myös paikan, mutta he pyysivät ennen kilpailun alkua saada luopua paikastaan, mihin pyyntöön Liittohallitus suostui.
Ottelut > Itä

| Joukkue #1 | Tulos | Joukkue #2 |
| --- | --- | --- |
| Ylä-Vuoksen Palloseura | 2-0 | Sortavalan Palloseura |
| Warkauden Pallo -35 | 3-0 | Voikkaan Urheilu-Veikot |
| Ylä-Vuoksen Palloseura | 2-1 | Warkauden Pallo -35 |
Ottelut > Länsi

| Joukkue #1 | Tulos | Joukkue #2 |
| --- | --- | --- |
| Yhdistyneitten Villatehtaitten Palloilijat | 1-1 | Hangö IK |
| Hangö IK | 2-0 | Yhdistyneitten Villatehtaitten Palloilijat |
| Rauman Pallo-Iirot | 6-0 | Åbo IFK |
| Valkeakosken Haka | 5-3 | Gamlakarleby Bollklubb |
| Hangö IK | 2-3 | Rauman Pallo-Iirot |
| Rauman Pallo-Iirot | 2-0 | Valkeakosken Haka |
Koska Suomensarjan joko itä- tai länsilohkoon oli vapautumassa kaksi paikkaa kaudeksi 1938, ja koska ei ollut tietoa kumpaan lohkoon paikka on vapautumassa, Palloliitto määräsi järjestettäväksi molemmissa lohkoissa karsinnan. Idässä WP-35 voitti SPS:n 1-0, ja lännessä Haka voitti Hangö IK:n 2-1.
Jodiluku

Jodiluku on luku, joka ilmaisee, kuinka paljon jodia prosentteina näytteen painosta rasva, öljy, vaha tai rasvahappo voi sitoa itseensä eli absorboida
Jodiluvun määrittämiseen on useita eri menetelmiä. Merieläinten rasvoista mitattu jodiluku on tavallisesti yli 100, maaeläinten rasvoissa se on alle 80. Kuivuvien kasviöljyjen jodiluku on yli 130, heikosti kuivuvien kasviöljyjen 95–130 ja kuivumattomien kasviöljyjen alle 95. Jodiluvun avulla ne voidaan erottaa toisistaan.
Rasvojen, vahojen ja öljyjen säilyvyyttä voi arvioida niiden jodilukujen perusteella. Mitä pienempi jodiluku niillä on sitä todennäköisemmin ne säilyvät hyvinä. Mitä korkeampi jodiluku on sitä helpommin rasva, vaha tai öljy hapettuu ja eltaantuu. Jodiluku on toisaalta vain karkea viite säilyvyydestä, sillä siihen vaikuttavat myös muun muassa uuttamismenetelmä, lisätyt aineet ja säilytysolosuhteet.
Jalkapallon Maakuntasarjan kausi 1936

| Maakuntasarjan kausi 1936 |
| --- | --- |
Nousseet joukkueet:  KUP ja PoPa
Yleisökeskiarvo:  195
Ylempi sarjataso:  Itä-Länsi-sarja
 1937 → : 
Vuonna 1936 jalkapallon Maakuntasarjaa pelattiin ensimmäistä kertaa. Sarja jaettiin itä- ja länsilohkoihin, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Kouvolan Urheilijain Palloilijat ja lännen Porin Palloilijat. Lohkovoittajat nousivat seuraavan kauden Itä-Länsi-sarjan vastaaviin lohkoihin. Liittohallituksen päätöksellä nousi myös Hangö Bollklubb.
Ottelut > Itä

| Joukkue #1 | Tulos | Joukkue #2 |
| --- | --- | --- |
| Kouvolan Urheilijain Palloilijat | 7-2 | Viipurin Ilves |
| Sortavalan Palloseura | 3-1 | Warkauden Pallo -35 |
| Kouvolan Urheilijain Palloilijat | 2-1 | Sortavalan Palloseura |
Ottelut > Länsi

| Joukkue #1 | Tulos | Joukkue #2 |
| --- | --- | --- |
| Hangö Bollklubb | 1-0 | Makkabi, Helsinki |
| Porin Palloilijat | 2-0 | Pargas IF |
| Gamlakarleby Bollklubb | 7-0 | Jämsänkosken Ilves |
| Porin Palloilijat | 3-0 | Gamlakarleby Bollklubb |
| Porin Palloilijat | 2-1 | Hangö Bollklubb |
Jamie Dimon

Dimon vuonna 2013.
Jamie Dimon (s. 13. maaliskuuta 1956) on yhdysvaltalainen yritysjohtaja, joka toimii JPMorgan Chasen toimitusjohtajana ja hallituksen puheenjohtajana.
Elämä

Dimon on kreikkalaista sukujuurta.
Ura

Vuonna 2006 ollessaan JPMorgan Chasen johtaja, hän myi 12 miljardin Yhdysvaltain dollarin arvosta subprime-asuntoluottoja pois pankin omistuksesta. Tämä suojasi pankkia subprime-luottoihin liittyneiltä ongelmilta pian sen jälkeen.
Näkemyksiä

Huhtikuussa 2019 Dimon puolusti kapitalismia.
Yksityiselämä

Dimon on naimisissa Judith Kentin kanssa. Dimonilla diagnosoitiin kurkkusyöpä vuonna 2014. Forbes-lehti on arvioinut Dimonin omaisuudeksi 1,3 miljardia Yhdysvaltain dollaria.
Aiheesta muualla

Forbes: Jamie Dimon (englanniksi)
Jisreelin palatsi

Jisreelin palatsi oli kuningas Ahabin palatsi muinaisessa Jisreelin kaupungissa Israelissa. Kuninkaan puoliso Isebel heitettiin alas palatsin ikkunasta Jehun vallankaappauksen yhteydessä (2 Kun. 9:30–33).[lähde? ]
Aiheesta muualla

2. Kun. 9:30–33
Jamie Cullum

Jamie Cullum, 2017
Jamie Cullum (s. 20. elokuuta 1979 Essex) on englantilainen laulaja, säveltäjä ja jazzpianisti.  Joiltakin levyiltä on löydettävissä myös funkin ja soulin tapaista jammailua. Cullum on tehnyt sovituksia vanhoista ja tunnetuista jazz-klassikoista, esimerkiksi kappaleista ”What a Difference a Day Made” ja ”I Could Have Danced All Night”. Nykyiseen kokoonpanoon kuuluvat Jamien lisäksi basisti Geoff Gascoyne ja rumpali Sebastian DeKrom.
Jamie on naimisissa kirjailija Sophie Dahlin kanssa. Heillä on kaksi tytärtä.
Ura

Jamie Cullum syntyi 20. elokuuta 1979 Itä-Englannissa Essexissä. Hän on opetellut pianistin ja laulajan taidot enimmäkseen itse nuoruusvuosiensa muutamia pianotunteja lukuun ottamatta. Ensimmäinen levy Heard It All Before julkaistiin vuonna 1999 ja se oli omakustanne. Tämän vuoksi alkuperäisiä kopioita on tehty vain noin 500 kappaletta ja niitä onkin myöhemmin myyty kovalla hinnalla. Yliopisto-opintojensa jälkeen vuonna 2002 Cullum julkaisi toisen levynsä nimeltä Pointless Nostalgic. Vuonna 2003 hän teki sopimuksen levy-yhtiö Universalin kanssa.
Samana vuonna julkaistiin Cullumin kolmas levy Twentysomething, joka saavutti suurta suosiota etenkin Ison-Britannian listoilla ja jota on myyty lähes kolme miljoonaa. Jamie yhdisteli levyllään poppia ja jazzia valloittavalla tavalla, joka sai etenkin nuoret kiinnostumaan jazz-musiikista. Yhdysvalloissa hitiksi muodostui elämyksellinen pop-kappale ”All At Sea”.
Neljäs levy Catching Tales (2005) on tyyliltään huomattavan erilainen kuin Cullumin aikaisempi tuotanto. Yleisvaikutelma on melko kaupallinen ja Twentysomething-albumilta mieleen jäänyt positiivinen ja rento tunnelma jää uudella levyllä vähäisemmäksi. Neljän albumin lisäksi Cullumilta on ilmestynyt joukko erilaisia singlejä, Twentysomething Special Edition sekä DVD-konserttitaltiointi.
Diskografia > Studioalbumit

Heard It All Before (1999)
Pointless Nostalgic (2002)
Twentysomething (2003)
Catching Tales (2005)
The Pursuit (2009)
Momentum (2013)
Taller (2019)
Diskografia > DVD:t

Live at Blenheim Palace (2004)
Diskografia > Singlet

”All at Sea” (promo, 2003)
”These Are the Days” / ”Frontin'” (2004)
”Everlasting Love” (2004)
”Get Your Way” (2005)
”Mind Trick” (2005)
”Photograph” (2006)
”I'm All Over It” (2009)
”Drink” (2019)
”Mankind” (2019)
Aiheesta muualla

Kuvia tai muita tiedostoja aiheesta Jamie Cullum Wikimedia Commonsissa
Jacques Lambert

| Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Maa:   Ranska>  |
| --- | --- | --- | --- |
|  Hopeaa | Amsterdam 1928 | kaupunkisuunnittelu |  |
|  Pronssia | Amsterdam 1928 | arkkitehtuuri |  |
Jacques Georges Lambert (14. tammikuuta 1891 Pariisi – 4. tammikuuta 1948) oli ranskalainen arkkitehti. Hän osallistui vuoden 1928 Amsterdamin olympialaisiin, joissa sai arkkitehtuurista kaksi mitalia; hopeaa kaupunkisuunnittelusta ja pronssia arkkitehtuurista teoksellaan "Versailles’n stadion".